500 m-re van a metrótól, az övezet összességében csendes. Több élelmiszerbolt van a közelben, néhány étkezési lehetőség, kávézó és egy tó parkkal. A Schloss Charlottenburg sincs messze.
A szoba tiszta, rendezett, a berendezése alapszintű. Ezt az ára tükrözi.
A konyhai és fürdőszobai felszerelések alapszintűek, rendben vannak. Nagy főzésre sem az eszközök, sem a sütő hiánya, sem a szegényes felszereltség miatt nincs lehetőség.
Esténként hangos tud lenni, mert a szomszéd helyiségek fala nagyon vékony és a beszédhang, TV nézés hangja is jól hallható.
Az internet stabil, jól működik.
A szobák a földszinten vannak, az ablakok be vannak fóliázva. Jó, hogy nem látnak be, de emiatt ki sem látni. A földszinti elhelyezkedés miatt az ablak előtt elhaladók zaja behallatszik.
A bejutás-kijutás a kapukódos rendszerrel nagyon kényelme.
Ez egy jó ár-érték arányú szállás Berlin Charlottenburg részében.
Olyanoknak ajánlom, akik napközben kirándulgatnak és este csendes pihenésre vágynak.